Euptychoides

Euptychoides er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Middelsstore, brune sommerfugler med avrundede vinger. Undersiden er lyst gråbrun med tre brune tverrstreker, den ytterste av disse er bredere og omfatter en del øyeflekker kantet med gult, flest og størst på bakvingen.
Noen av artene har en hvit stripe på undersiden i tillegg til de brune.

 Levevis 
Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt. Tverrlinjene på vingenes underside virker trolig som kamuflasje fordi de bryter opp sommerfuglens form.

 Utbredelse 
Slekten er utbredt i Sør-Amerika, fra Colombia i nord til Bolivia i sør.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Euptychiina
 Slekten Euptychoides Forster, 1964
 Euptychoides albofasciata (Hewitson, 1869)
 Euptychoides castrensis (Schaus, 1902)
 Euptychoides eugenia (Felder & Felder, 1867)
 Euptychoides fida (Weymer, 1911)
 Euptychoides gripha (Felder & Felder, 1867)
 Euptychoides hotchkissi (Dyar, 1913)
 Euptychoides laccine (Felder & Felder, 1861)
 Euptychoides nossis (Hewitson, 1862)
 Euptychoides pseudosaturnus Forster, 1964
 Euptychoides saturnus (Butler, 1867)
 Euptychoides sp. – ubeskrevet art

 Kilder 
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5
 Markku Savela's Lepidoptera and some other life forms: Sjekkliste over artene. Hentet 11.1. 2012.
 Butterflies of Amazonia – Euptychoides albofasciata 

 Eksterne lenker 

 Brower, A.V.Z. (2006) Euptychoides på Tree of life
 Bildegalleri over Euptychiina
 Bilde av Euptychoides saturnus
 Bilde av Euptychoides griphe

Kategori:Ringvinger
Kategori:Sommerfugler formelt beskrevet i 1964
Kategori:Dyr formelt beskrevet av Walter Forster